**Tööõiguse komisjoni korralise istungi protokoll**

18. november 2016. a nr 4

Tallinn

Istungit juhatas komisjoni esimees Anne Värvimann ja protokollis Karina Paatsi.

Istungist võtsid osa komisjoni liikmed Anne Värvimann, Triinu Hiob, Karina Paatsi, Senny Pello, Katrin Sarap, Rando Maisvee ja Indrek Ergma.

Istungilt puudusid etteteatamisega komisjoni liige Ljudmilla Tamar ja Kristel Sild.

Istung algas kell 11.00.

Istung lõppes kell 12.00.

**Päevakord:**

1. **Ülevaade sotsiaalministeeriumis 18.10.2016. a ja 24.10.2016. a toimunud aruteludest töövaidluse lahendamise seaduse eelnõule laekunud tagasiside osas.**
2. **Euroopa sotsiaalõiguste samba osas võimaliku tagasiside andmine Euroopa Komisjonile.**

**Arutatud küsimused ja vastuvõetud otsused:**

1. **Ülevaade sotsiaalministeeriumis 18.10.2016. a ja 24.10.2016. a toimunud aruteludest töövaidluse lahendamise seaduse eelnõule laekunud tagasiside osas**

18.10.2016. a arutelul Sotsiaalministeeriumis osales Katrin Sarap, 24.10.2016. a arutelul Sotsiaalministeeriumis osalesid Anne Värvimann ja Rando Maisvee. Osalejad informeerisid komisjoni liikmeid kohtumisel arutatud küsimustest ja avaldatud seisukohtadest. Paraku jäi sisuliste küsimuste (eelkõige menetluslike) arutamine eeldatust nõrgemaks. Sotsiaalministeeriumi eesmärgiks on koostada eelnõu lõplik 2016. a lõpuks. Uut ringi kommenteerimiseks ei tehta.

Komisjoni liikmed võtsid info teadmiseks.

1. **Euroopa sotsiaalõiguste sammas**

Anne Värvimann: Kõik küsimustiku teemad ei kuulu tööõiguse valdkonda. Seisukohtade esitamise tähtaeg Euroopa Komisjonile on 31.12.2016. a. Mõistlik on teemad liikmete vahel ära jaotada – iga liige valmistab vastava teema vastused ette. Kuivõrd teemade ring on lai ja teemad on väga mahukad, on sellisel viisil võimalik kõik teemad süvitsi läbi analüüsida.

Rando Maisvee: Kas me saame anda vähemalt ideid protsessile? Konkreetne teema: kaugtöö puhul tööandja vastutus TTO nõuete eest?

**Otsus:** Komisjoni esimees jaotab küsimustiku teemad komisjoni liikmete vahel, vastused saadetakse Anne Värvimannile hiljemalt 08.12.2016. a ja komisjon koguneb vastuseid arutama 09.12.2016. a kell 9.00 advokatuuris.

/allkirjastatud digitaalselt/ /allkirjastatud digitaalselt/

Anne Värvimann Karina Paatsi

komisjoni esimees protokollija